तीन तारीख बुध के राहु की युति से पृथक हो जाने से आपके पारिवारिक मसलों का समाधान आएगा। छात्रों के अंदर पढ़ाई को लेकर जो नकारात्मकता थी वह अब ग्रहों के शुभ प्रभाव से सकारात्मकता में तब्दील हो जाएगी। याददाश्त शक्ति में भी वृद्धि होगी। इस दौरान मेहमानों का आगमन हो सकता है। पति-पत्नी के बीच आत्मीयता में वृद्धि होगी। 4 और 5 की तारीख आर्थिक दृष्टि से उत्तम है। व्यापार में मुनाफा होगा। 6 व 7 के बीच कष्टकारी समय है। काम बनते-बनते बिगड़ने का जोखिम रहेगा। 8 के दिन चंद्र का आपकी राशि से भ्रमण आपके लिए एक अच्छे समय का सूचक होगा।